
	COMISIA PENTRU ADMINISTRAŢIE PUBLICĂ ŞI

AMENAJAREA TERITORIULUI 


	Bucureşti,
	17.02.2015

	Nr.
	4c-6/112


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra proiectului de Lege pentru modificarea şi completarea Legii nr.185/2013 privind amplasarea şi autorizarea mijloacelor de publicitate, trimis comisiei pentru examinare pe fond, cu adresa nr. PL. x 144 din 31 martie 2014.

PREŞEDINTE,

MARIN ALMĂJANU

Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI 

	Bucureşti,
	17.02.2015

	Nr.
	4c-6/112


R A P O R T      

asupra proiectului de Lege pentru modificarea şi completarea Legii nr.185/2013 privind amplasarea şi autorizarea mijloacelor de publicitate

În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului a fost sesizată, prin adresa nr. PL. x 144 din 31 martie 2014, cu dezbaterea pe fond în procedură obişnuită, a proiectului de Lege pentru modificarea şi completarea Legii nr.185/2013 privind amplasarea şi autorizarea mijloacelor de publicitate.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.1153/23.10.2013)

· avizul favorabil al Comisiei pentru industrii și servicii (nr.4c-3/114/09.04.2014)

· avizul favorabil al Comisiei juridice, de disciplină şi imunităţi (nr.4c-11/365/15.04.2014)

· punctul de vedere favorabil al Guvernului (nr.64/17.01.2014)
Proiectul de lege a fost adoptat de Senat în şedinţa din 24 martie 2014, cu respectarea prevederilor articolului 76 alineatul (2) din Constituția României, republicată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările și completările ulterioare. 


Proiectul de lege are ca obiect de reglementare modificarea şi completarea Legii nr.185/2013 privind amplasarea şi autorizarea mijloacelor de publicitate, în sensul stabilirii amplasamentelor mijloacelor de publicitate pe zone și categorii, a spațiilor în care publicitatea poate fi interzisă, precum și a modalității de achiziție publică a spațiilor publicitare.

Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din 17 februarie 2015.

La lucrările comisiei au fost prezenţi 20 deputaţi, din totalul de 24 membri ai comisiei.

La dezbaterile care au avut loc a participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările și completările ulterioare, doamna Sirma Caraman - secretar de stat, doamna Anca Ginavar - șef serviciu și doamna Elena Cucoș - șef birou  în cadrul Ministerului Dezvoltării Regionale și Administrației Publice.
În urma examinării intervenţiei legislative şi a opiniilor exprimate de către membrii Comisiei, s-a hotărât cu majoritate de voturi (1 abținere), să se supună plenului Camerei Deputaţilor adoptarea proiectului de lege cu amendamente admise prezentate în Anexa la prezentul raport.      

 În raport cu obiectul şi conţinutul reglementării, proiectul de lege face parte din categoria legilor ordinare.
	PREŞEDINTE,
	                               SECRETAR,

	Marin ALMĂJANU
	Constantin AVRAM


Șef serviciu, Sofia Chelaru

Consilier, Roxana Feraru
ANEXA

Amendamente admise
	Nr. crt.
	Text Legea nr.185/2013
	Text Senat
	Amendamente propuse
	Motivarea amendamentelor propuse

	0
	1
	2
	3
	4

	1. 
	
	LEGE

pentru modificarea și completarea Legii nr.185/2013 privind amplasarea și autorizarea mijloacelor de publicitate

	Nemodificat
	

	2. 
	
	
     Art.I.- Legea nr.185/2013 privind amplasarea și autorizarea mijloacelor de publicitate, publicată în Monitorul Oficial al României, Partea I, nr.405 din 5 iulie 2013, cu modificările ulterioare, se modifică și se completează după cum urmează:
	Nemodificat
	

	3. 
	
Art. 4 - 50/1991(1) Aprobarea executării lucrărilor pentru amplasarea mijloacelor de publicitate se realizează prin autorizaţia de construire, emisă în condiţiile Legii nr. privind autorizarea executării lucrărilor de construcţii, republicată, cu modificările şi completările ulterioare.


(2) La emiterea autorizaţiei de construire, emitentul va include în mod obligatoriu precizări privind obligaţiile care decurg din caracterul provizoriu şi durata de existenţă limitată a mijlocului de publicitate autorizat, inclusiv precizări privind termenul de încetare a funcţionării acestuia.


(3) Amplasarea de mijloace de publicitate pe schelele montate pe faţadele construcţiilor aflate în curs de execuţie a lucrărilor de intervenţii, ori pe elementele de împrejmuire a şantierului aferent se face cu condiţia autorizării amplasării acestora împreună cu lucrările privind organizarea executării lucrărilor de construcţii, sau ulterior, pentru o perioadă mai mică sau cel mult egală cu durata autorizată a organizării de şantier.

(4) Proprietarii imobilelor pe care sunt amplasate mijloace de publicitate sunt obligaţi să permită executarea lucrărilor pentru amplasarea acestora numai în baza autorizaţiei de construire, emisă în condiţiile alin. (1).
	
1. Articolul 4 va avea următorul cuprins:

„Art.4.-(1) Aprobarea amplasării, executării lucrărilor, menținerii mijloacelor de publicitate, respectiv desființării acestora, pe fațadele clădirilor sau ale celor care au un sistem propriu de susținere în raport cu pământul se poate realiza numai în condițiile emiterii autorizației de construire, respectiv desființării.
        (2) În autorizația de construire, emitentul autorizației va preciza caracterul provizoriu al construcției, precum și durata de autorizare a suportului construcției mijlocului de publicitate.

         (3) Mijloacele de publicitate amplasate pe schelele montate pe fațadele construcțiilor noi, aflate în diferite faze de execuție, sau ale celor existente, aflate în reparație, ori pe elementele de împrejmuire a șantierului, inclusiv pe utilajele folosite la lucrările de construcție, se autorizează odată cu autorizarea organizării de șantier și este valabilă pe toată durata existenței acesteia.

       (4) Proprietarii imobilelor care și-au dat acordul pentru amplasarea mijloacelor de publicitate sunt obligați, in condițiile alin.(1), să solicite executantului construcției suportului publicitar autorizația de construire.”
	
1. La articolul 4, alineatele (1) și (4) se modifică și vor avea următorul cuprins:               
„Art.4.-(1) Aprobarea amplasării, executării lucrărilor, menținerii mijloacelor de publicitate, respectiv desființării acestora, pe fațadele clădirilor sau ale celor care au un sistem propriu de susținere în raport cu pământul se poate realiza numai în condițiile emiterii autorizației de construire, respectiv de desființare.

Se elimină.

Se elimină.
       (4) Proprietarii imobilelor care și-au dat acordul pentru amplasarea mijloacelor de publicitate sunt obligați, in condițiile alin.(1), să solicite executantului mijloacelor de publicitate autorizația de construire.”
(Autor: Comisia pentru administrație publică și amenajarea teritoriului)
	Pentru realizarea unei terminologii unitare, în conformitate cu prevederile Legii nr.50/1991 privind autorizarea lucrărilor de construcții, republicată, cu modificările și completările ulterioare.
Propunem menţinerea alin.(2) al art.4 în forma aflată în vigoare. Propunerea contravine definiției prevăzute de lege la art.3 lit.j) - ”mijloace de publicitate - ansamblu de elemente constructive folosite în scopul prezentării unei activităţi comerciale, industriale, artizanale sau liber-profesioniste ori a unui eveniment;” Astfel, nu se justifică modificarea in forma propusa, forma în vigoare fiind mai clară. 
Propunem menţinerea alin.(3) al art.4 în forma aflată în vigoare, aceasta fiind mai clară. De asemenea, publicitatea pe  utilajele folosite la lucrările de construcție nu face obiectul acestei legi, iar prezența schelelor pe construcțiile noi nu este justificată.
Este necesară modificarea alin.(4). Conform legii, astfel cum este în vigoare se autorizează mijloacele de publicitate și nu doar suportul (definiție conform art.3 lit.j) din lege.

	4. 
	
Art. 5 - (1) În cazul în care, la expirarea termenului de încetare a funcţionării mijlocului de publicitate autorizat, prevăzut la art.4 alin.(2), nu a fost obţinută prelungirea acestui termen, proprietarul construcţiei-suport de publicitate are obligaţia desfiinţării mijlocului de publicitate şi aducerii imobilului la starea iniţială.


(2) În situaţia în care, în termen de 15 zile de la data expirării termenului de încetare a funcţionării mijlocului de publicitate autorizat, prevăzut la art.4 alin.(2), proprietarul construcţiei - suport de publicitate nu a îndeplinit obligaţiile prevăzute la alin.(1), primarul/primarul general al municipiului Bucureşti dispune desfiinţarea acestuia pe cale administrativă, indiferent de categoria de proprietate pe care acestea sunt amplasate, fără emiterea unei autorizaţii de desfiinţare şi fără sesizarea instanţelor judecătoreşti.


	      2. La articolul 5, alineatele (1) si (2) vor avea următorul cuprins:
          „Art.5.- (1) În cazul expirării termenului de autorizare provizorie a construcției publicitare, conform prevederilor art.4 alin.(2), iar acest termen nu a fost prelungit, proprietarul suportului publicitar și cel al imobilului, pe care este amplasată construcția-suport, sunt obligați, sub sancțiunea legii, să desființeze construcția-suport pentru mijlocul de publicitate și să aducă imobilul la starea initială, pe cheltuiala proprie.

(2) Dacă până la data expirării termenului de autorizare provizorie sau a termenului de prelungire a autorizării, după caz, mijlocul de publicitate amplasat provizoriu nu este desființat, în termen de cel mult 15 zile primarul/primarul general al municipiului București va dispune desființarea construcției-suport pentru mijlocul de publicitate provizoriu, pe cale administrativă, indiferent de categoria de proprietate pe care aceste construcții provizorii sunt amplasate, fără a se emite autorizații de desființare și fără sesizarea instanțelor de judecată.”
	      2. La articolul 5, alineatele (1) și (2) se modifică și vor avea următorul cuprins:
„Art.5.- (1) În cazul expirării termenului de autorizare a mijloacelor de publicitate, conform prevederilor art.4 alin.(2), iar acest termen nu a fost prelungit, proprietarul suportului publicitar și cel al imobilului, pe care este amplasată construcția-suport, sunt obligați, sub sancțiunea legii, să desființeze construcția-suport pentru mijlocul de publicitate și să aducă imobilul la starea initială, pe cheltuiala proprie.

(2) Dacă până la data expirării termenului de autorizare sau a termenului de prelungire a autorizării, după caz, mijlocul de publicitate amplasat provizoriu nu este desființat, în termen de cel mult 15 zile primarul/primarul general al municipiului București va dispune desființarea construcției-suport pentru mijlocul de publicitate provizoriu, pe cale administrativă, indiferent de categoria de proprietate pe care aceste construcții provizorii sunt amplasate, fără a se emite autorizații de desființare și fără sesizarea instanțelor de judecată.”
(Autor: Comisia pentru administrație publică și amenajarea teritoriului)
	Pentru exprimare unitară în tot cuprinsul legii, este necesară modificarea terminologiei în conformitate cu art.3.
Corelare cu prevederile art.5 alin.(1).


	5. 
	
Art. 5 - (4) Procedura prevăzută la alin. (2) poate fi declanşată din oficiu de către primar/primarul general al municipiului Bucureşti, de către Inspectoratul de Stat în Construcţii sau la solicitarea deţinătorului legal al imobilului.
	         3. La articolul 5, alineatul (4) se abrogă.
	Nemodificat
	

	6. 
	Art. 5
      (5) Proprietarii mijloacelor de publicitate au obligaţia de a lua măsurile necesare pentru întreţinerea şi repararea acestora, ori de câte ori este necesar.


	
4. La articolul 5, alineatul (5) va avea următorul cuprins:
„(5) Sistemele de ancoraj al mijloacelor de publicitate amplasate pe construcții existente sunt supuse inspecțiilor obligatorii privind urmărirea comportării în timp a construcțiilor pentru care, periodic, dar nu mai puțin de o data la 2 ani, un specialist tehnic atestat ca expert pentru cerința rezistență mecanică și stabilitate va întocmi un raport tehnic de inspecție care, prin grija proprietarului, va fi comunicat inspectoratului județean în construcții în a cărui arie teritorială este situată construcția, din care să rezulte faptul că menținerea în utilizare acestora nu prezintă un grad de pericol public datorat factorilor de risc naturali, fenomene meteorologice periculoase, seisme și altele, care să poată genera consecințe grave: pierderi de vieți omenești, vătămare gravă a integrității corporale ori a sănătații uneia sau mai multor persoane, distrugerea totală sau parțială a unor bunuri ori alte consecințe deosebit de grave care, potrivit dispozițiilor art.31 din Legea nr.10/1995 privind calitatea în construcții, cu modificările ulterioare, pot constitui infracțiuni.”
	
4. La articolul 5, alineatul (5) se modifică și va avea următorul cuprins:


„(5) Sistemele de ancoraj ale mijloacelor de publicitate amplasate pe construcții existente sunt supuse inspecțiilor obligatorii privind urmărirea comportării în timp a construcțiilor pentru care, periodic, dar nu mai puțin de o data la 2 ani, un specialist tehnic atestat ca expert pentru cerința rezistență mecanică și stabilitate va întocmi un raport tehnic de inspecție care, prin grija proprietarului, va fi comunicat inspectoratului județean în construcții în a cărui arie teritorială este situată construcția, din care să rezulte faptul că menținerea utilizării acestora nu prezintă un grad de pericol public datorat factorilor de risc naturali, fenomene meteorologice periculoase, seisme și altele, care să poată genera consecințe grave: pierderi de vieți omenești, vătămare gravă a integrității corporale ori a sănătații uneia sau mai multor persoane, distrugerea totală sau parțială a unor bunuri ori alte consecințe deosebit de grave care, potrivit dispozițiilor art.31 din Legea nr.10/1995 privind calitatea în construcții, cu modificările ulterioare, pot constitui infracțiuni.”
(Autor: Comisia pentru administrație publică și amenajarea teritoriului)
	Modificare necesară pentru claritatea și corectitudinea exprimării.
Modificare necesară pentru claritatea și corectitudinea exprimării.



	7. 
	
Art. 6 - Pentru amplasarea mijloacelor de publicitate care nu necesită fundaţii utilizate în cadrul unor campanii publicitare şi/sau activităţi de promovare ce nu depăşesc 30 de zile, care se desfăşoară pe domeniul public sau privat al statului ori al unităţii administrativ-teritoriale, ori pe proprietatea privată a persoanelor fizice şi juridice, în condiţiile prezentei legi, autoritatea administraţiei publice locale poate emite avize pentru publicitate temporara, la cererea solicitanţilor.


	
5. Articolul 6 va avea următorul cuprins:


„Art.6.- În cazul amplasării mijloacelor de publicitate temporare pe pământ, care nu necesită fundații, în cadrul unor campanii publicitare și/sau activități de promovare ce nu depășesc 30 de zile și care se desfășoară pe domeniul public sau privat al statului și/sau al unitaților administrativ-teritoriale ori pe proprietatea privată a persoanelor fizice și/sau juridice, în condițiile prezentei legi, autoritatea administrației publice locale poate aproba, la cererea solicitanților, amplasarea unor astfel de mijloace de publicitate temporară.”
	
Se elimină.
	Propunem menţinerea reglementării conform formei aflate în vigoare în Legea nr.185/2013, aceasta fiind mai clară. Autoritatea administrației publice locale poate emite avize pentru publicitate temporară, la cererea solocitanților, nu aprobă amplasarea unor astfel de mijloace de publicitate temporară.

	8. 
	
Art. 7 - Perioada de valabilitate a avizului pentru publicitate temporară prevăzută la art. 6 este de maximum 30 de zile şi poate fi prelungită o singură dată, la cererea solicitantului, pentru o perioadă cel mult egală cu cea aprobată iniţial.


	
6. Articolul 7 va avea următorul cuprins:
„Art.7.- (1) Aprobarea pentru construcția mijlocului de publicitate temporară, potrivit dispozițiilor art.6, se poate da pentru o perioada de cel mult 30 de zile și poate fi prelungită doar o singură dată, la cererea solicitantului, pentru o perioada cel mult egală cu cea aprobată inițial.
          (2) La expirarea perioadei de aprobare a mijlocului de publicitate temporară, solicitantul are obligația de a desființa construcția și de a aduce amplasamentul pe care a fost montată aceasta la starea lui inițială, în caz contrar primarul/primarul general al municipiului București va proceda potrivit prevederilor art.5 alin.(2).”

	Devine pct. 5 nemodificat.
	

	9. 
	Art.8

        (2) În cadrul regulamentului local de publicitate, pentru fiecare categorie de zonă se vor stabili amplasamentele şi categoriile de mijloace de publicitate admise.
	
7. La articolul 8, alineatul (2) va avea următorul cuprins:
„(2) Prin regulamentul local de publicitate se vor stabili, pe zone, atât amplasamentele, cât și categoriile de mijloace de publicitate admise pe zonele respective.”
	Devine pct. 6 nemodificat.
	

	10. 
	Art.9


(4) În cadrul zonelor de publicitate restrânsă pot fi delimitate zone în care este interzisă amplasarea de mijloace de publicitate, cu excepţia firmelor.


	
  8. La articolul 9, alineatul (4) va avea următorul cuprins:
„(4) În cadrul zonelor de publicitate restrânsă pot fi delimitate spații în care este interzisă amplasarea mijloacelor de publicitate, cu excepția firmelor. În aceste spații, forma și dimensiunea firmelor vor fi avizate de către arhitectul șef și/sau persoana cu atribuții de urbanism din cadrul unității administrativ-teritoriale.”
	Devine pct. 7 nemodificat.
	

	11. 
	Art.10


(2) Pentru zonele de publicitate lărgită, autorităţile administraţiei publice locale au obligaţia, prin regulamentele locale de publicitate şi prin autorizaţiile de construire emise, să asigure coerenţa imaginii urbane.


	
  9. La articolul 10, alineatul (2) va avea următorul cuprins:


„(2) Pentru zonele de publicitate lărgită, potrivit regulamentelor locale de publicitate sau prezentei legi, autoritățile administrației publice locale au obligația ca, prin autorizațiile de construire emise și/sau aprobările date, să asigure coerența imaginii urbane.”
	Devine pct. 8 nemodificat.
	

	12. 
	________________
	          10. La articolul 11 alineatul (1), după litera b) se introduce o nouă literă, lit.b1), cu următorul cuprins:
„b1) stabilește spațiile în cadrul zonelor în care este interzisă amplasarea mijloacelor de publicitate, cu excepția firmelor.”
	
9. La articolul 11 alineatul (1), după litera b) se introduce o nouă literă, lit.c), cu următorul cuprins:
„c) stabilește spațiile în cadrul zonelor în care este interzisă amplasarea mijloacelor de publicitate, cu excepția firmelor.”
(Autor: Comisia pentru administrație publică și amenajarea teritoriului)
	Redactare în conformitate cu prevederile Legii nr.24/2000  privind normele de tehnică legislativă pentru elaborarea actelor normative, republicată, cu modificările și completările ulterioare.

	13. 
	Art.11


(3) Grupul de lucru va fi constituit după cum urmează:


a) 3 reprezentanţi din instituţia arhitectului şef/departamentul specializat privind amenajarea teritoriului şi urbanismul, din aparatul de specialitate, direcţia tehnică, direcţia de patrimoniu sau de administrare a domeniului public;


b) 4 specialişti atestaţi din domeniul arhitecturii, urbanismului şi amenajării teritoriului, peisajului recomandaţi de Ordinul Arhitecţilor din România şi de Registrul Urbaniştilor din România;


c) un reprezentant al direcţiei judeţene pentru cultură, respectiv a municipiului Bucureşti;


d) un reprezentant al agenţiei judeţene pentru protecţia mediului, respectiv a municipiului Bucureşti;


e) un reprezentant al poliţiei rutiere.


	
11. La articolul 11, alineatul (3) va avea următorul cuprins:

„(3) Grupul de lucru va fi constituit după cum urmează:
       a) pentru municipii, orașe și comunele cu monumente înscrise în lista patrimoniului național/UNESCO:
       - 3 reprezentanți din instituția arhitectului șef/departamentul specializat privind amenajarea teritoriului și urbanismul din aparatul de specialitate, direcția tehnică, direcția de patrimoniu sau de administrare a domeniului public;
       - 3 specialiști atestați după cum urmează: 2 arhitecți cu drept de semnătură acordat, conform legii, de Ordinul Arhitecților din România, și un specialist atestat de Registrul Urbaniștilor din România în domeniul urbanismului și peisajului;
         - un reprezentant al direcției județene pentru cultură și patrimoniu cultural național;
         - un reprezentant al agenției județene pentru protecția mediului; 

         - un reprezentant al poliției rutiere;
          b) pentru celelalte comune:
       - un reprezentant din instituția arhitectului șef/departamentul specializat privind amenajarea teritoriului și urbanismul, din aparatul de specialitate, direcția tehnică, direcția de patrimoniu sau de administrare a domeniului public;
       - un specialist atestat de Ordinul Arhitecților din România și de Registrul Urbaniștilor din România în domeniul arhitecturii, urbanismului și amenajării teritoriului și peisajului;
         - un reprezentant al direcției județene pentru cultură și patrimoniu cultural național;
       - un reprezentant al agenției județene pentru protecția mediului;
        - un reprezentant al poliției rutiere.”
	
10. La articolul 11, alineatul (3) se modifică și va avea următorul cuprins:
Nemodificat
Nemodificat
Nemodificat
Nemodificat
         - un reprezentant al direcţiei judeţene pentru cultură, respectiv a municipiului Bucureşti;
Nemodificat
Nemodificat
Nemodificat
Nemodificat
Nemodificat
         - un reprezentant al direcţiei judeţene pentru cultură, respectiv a municipiului Bucureşti;
Nemodificat
Nemodificat
(Autor: Comisia pentru administrație publică și amenajarea teritoriului)
	Având în vedere art.I pct.14 din Hotărârea Guvernului nr.21/2013 pentru modificarea și completarea Hotărârii Guvernului nr.90/2010 privind organizarea și funcționarea Ministerului Culturii și Patrimoniului Național, sintagma ”direcții județene pentru cultură și patrimoniul cultural național, respectiv  a municipiului București” s-a înlocuit cu sintagma ”direcții județene pentru cultură, respectiv  a municipiului București”

	14. 
	   Art.12- (1) Amplasamentele aflate în proprietatea sau în administrarea unităţilor administrativ-teritoriale destinate montării mijloacelor de publicitate vor fi închiriate/concesionate prin licitaţie publică organizată în condiţiile legii.


(2) Licitaţiile pentru amplasamentele prevăzute la alin. (1) se organizează pe zone de publicitate sau/şi tipuri de mijloace de publicitate, stabilite în conformitate cu regulamentul local de publicitate.
           (3) Autorităţile administraţiei publice locale au obligaţia de a asigura accesul nediscriminatoriu al tuturor operatorilor de publicitate la utilizarea amplasamentelor stabilite prin regulamentul local de publicitate.


	
12. Articolul 12 va avea următorul cuprins:
     „Art.12.-(1) Concesionarea sau închirierea spațiilor publicitare din amplasamentele aflate în proprietatea privată sau în administrarea unităților administrativ-teritoriale din municipii, orașe și comune ori a altor instituții publice, regii autonome și societăți naționale cu capital majoritar de stat se va face în condițiile legii.
        (2) Unitățile administrativ-teritoriale sunt obligate să organizeze procedura privind atribuirea prin concesionare sau închiriere a spațiilor publicitare din amplasamentele stabilite prin regulamentele locale de publicitate, pe zone de publicitate și/sau tipuri de mijloace de publicitate, cu respectarea procedurilor legale privind atribuirea contractelor de achiziție publică, a contractelor de concesiune de lucrări publice și a contractelor de concesiune de servicii.
      (3) Organizatorii procedurii de concesionare/închiriere a spațiilor comerciale în condițiile alin.(1) și (2) sunt obligați să prevadă, în caietele de sarcini, obligația ofertanților declarați câștigători de a asigura accesul nediscriminatoriu al tuturor operatorilor de publicitate la utilizarea amplasamentelor stabilite prin regulamentul local de publicitate.”
	Se elimină.
Se elimină.
Se elimină.

	Propunem menţinerea reglementării conform formei aflate în vigoare în Legea nr.185/2013, aceasta fiind mai clară. 

Propunem menţinerea reglementării conform formei aflate în vigoare în Legea nr.185/2013, aceasta fiind mai clară.
Propunem menţinerea reglementării conform formei aflate în vigoare în Legea nr.185/2013, aceasta fiind mai clară.

	15. 
	
Art. 13 - (1) Publicitatea este permisă atât pe domeniul public sau privat al statului şi al unităţii administrativ-teritoriale, cât şi pe proprietatea privată a persoanelor fizice sau juridice, cu respectarea prevederilor legale în vigoare.


(2) În cazul construcţiilor-suport pentru mijloace de publicitate, indiferent de regimul de proprietate al imobilelor pe care sunt amplasate, este obligatorie afişarea de materiale publicitare pe întreaga perioadă de menţinere în amplasament a acestora.


	
13. La articolul 13, alineatele (1) și (2) vor avea următorul cuprins:
       „Art.13.- (1) Amplasarea mijloacelor de publicitate se poate face atât pe domeniul public sau privat al statului și al unităților administrativ-teritoriale, cât și pe proprietatea privată a persoanelor fizice sau juridice, cu acordul acestora și cu respectarea prevederilor legale.
        (2) Pe întreaga perioadă de valabilitate a autorizării construcțiilor-suport pentru mijloacele de publicitate, indiferent de regimul de proprietate al imobilelor sau terenurilor pe care acestea sunt amplasate, proprietarul construcției-suport are obligația afișării permanente de materiale publicitare.”

	Devine pct. 11 nemodificat.
	

	16. 
	__________________
	
14. La articolul 13, după alineatul (3) se introduce un nou alineat, alin.(31), cu următorul cuprins:
„(31) Primarul sau primarul general al municipiului București este obligat să ceară proprietarului mijlocului de publicitate desființarea construcției-suport pentru mijlocul de publicitate, atunci când constată lipsa afișării materialelor publicitare pe o perioadă mai mare de 30 de zile.”
	
12. La articolul 13, după alineatul (3) se introduce un nou alineat, alin.(4), cu următorul cuprins:
          (4) Nemodificat
(Autor: Comisia pentru administrație publică și amenajarea teritoriului)
	Redactare în conformitate cu prevederile Legii nr.24/2000  privind normele de tehnică legislativă pentru elaborarea actelor normative, republicată, cu modificările și completările ulterioare.

	17. 
	
j) în incinta şi pe elementele de împrejmuire a cimitirelor, lăcaşurilor de cult, a scuarurilor, parcurilor şi grădinilor publice;

............................


n) pe stâlpii de susţinere a elementelor de semnalizare rutieră sau de circulaţie;


o) în zona de protecţie a autostrăzilor;

..............................

(5) În situaţia în care pe faţada sau pe calcanul unei clădiri sunt amplasate mai multe mijloace de publicitate în afară de firme, acestea vor fi realizate în mod unitar, fiind obligatoriu de acelaşi tip şi de aceleaşi dimensiuni, fiind încadrate simetric pe faţada sau pe calcanul respectiv.
	
15. La articolul 15 alineatul (1), literele j), n) și o) și alineatul (5) vor avea următorul cuprins:
„j) în incinta și pe elementele de împrejmuire a cimitirelor, lăcașurilor de cult, troițelor, scuarurilor, parcurilor și grădinilor publice;
..........................
n) pe semnele de circulație, inclusiv pe stâlpii de susținere a elementelor de semnalizare rutieră sau de circulație, pe stâlpii de alimentare cu energie electrică, pe stâlpii de iluminat public, pe stâlpii de susținere a elementelor de transport public, pe stâlpii de telecomunicații sau orice alt tip de stâlpi amplasați în localități sau de-a lungul arterelor de circulație;
o) în zona de protecție a autostrăzilor, pe benzile metalice de delimitare a sensurilor de circulație a autostrăzilor sau drumurilor naționale expres, precum și pe benzile laterale de protecție a sensurilor de circulație;
........................
           (5) Atunci când, pe fațada sau calcanul unei clădiri, pot fi amplasate mai multe mijloace de publicitate, cu excepția firmelor, acestea vor fi realizate unitar, ca tip, dimensiune și încadrare simetrică, pe fațada sau calcanul clădirii.”
	Devine pct. 13 nemodificat.

	

	18. 
	
Art. 16 - Amplasarea mijloacelor de publicitate la o distanţă mai mică de 3,00 m faţă de limita de proprietate a imobilelor proprietate privată a persoanelor fizice şi/sau juridice se va realiza doar cu acordul proprietarilor acestor imobile şi astfel încât să nu afecteze accesul şi utilizarea acestora.


	 
16. Articolul 16 va avea următorul cuprins:

„Art.16.- Se interzice amplasarea mijloacelor de publicitate la o distanță mai mică de 3,00 m față de limita de proprietate a imobilelor sau terenurilor private ale persoanelor fizice și/sau juridice, fără acordul scris al proprietarilor, și numai dacă, prin această amplasare, nu se afectează accesul și utilizarea fără îngrădire a proprietății și/sau nu se estompează în niciun fel vizibilitatea din și înspre proprietate.”
	Devine pct. 14 nemodificat.

	

	19. 
	
Art. 20 - (1) Pe faţada spaţiilor comerciale de la parterul imobilelor de locuit se pot amplasa, alături de firme, şi alte mijloace de publicitate cu respectarea prevederilor referitoare la autorizarea şi executarea firmelor.


	
17. La articolul 20, alineatul (1) va avea următorul cuprins:
„Art.20.- (1) Pe fațada spațiilor comerciale de la parterul imobilelor de locuit se pot amplasa, alături de firme, și alte mijloace de publicitate, cu acordul proprietarilor și cu respectarea prevederilor referitoare la autorizarea și executarea firmelor.”
	Devine pct. 15 nemodificat.
	

	20. 
	
a) nu este permisă amplasarea bannerelor în intersecţii, în zone în care împiedică vizibilitatea rutieră sau perspectiva asupra monumentelor istorice ori naturale sau în locuri unde există panouri publicitare;
.....................

c) bannerele montate perpendicular pe axul drumului vor fi instalate la o înălţime minimă de 5,00 m faţă de sol, astfel încât să nu afecteze vizibilitatea rutieră şi imaginea urbană;


d) bannerele vor fi amplasate astfel încât distanţa între acestea să fie de minimum 100,00 m;
	 
18. La articolul 36, literele a), c) și d) vor avea următorul cuprins:
        „a) nu este permisă amplasarea bannerelor în intersecții, pe arterele de circulație perpendicular pe axul drumului, în zone în care împiedică vizibilitatea rutieră, perspectiva asupra monumentelor istorice sau naturale ori în locuri unde există panouri publicitare;
.....................
        c) bannerele montate longitudinal cu axul drumului vor fi instalate la o înălțime minima de 5,00 m față de sol, astfel încât să nu afecteze vizibilitatea rutieră și imaginea urbană;
         d) bannerele vor fi amplasate astfel încât distanța dintre acestea să nu fie mai mică de 50,00 m;”
	Devine pct. 16 nemodificat.
	

	21. 
	Art.42


(2) În situaţia în care la încheierea perioadei de valabilitate a avizului pentru publicitate temporară, în conformitate cu prevederile art.7, există mai multe solicitări de amplasare de mijloace de publicitate temporară, autoritatea administraţiei publice locale va atribui amplasamentul prin licitaţie publică organizată în condiţiile legii.
...............................

(4) Schimbarea locaţiilor prevăzute la alin. (3) se va face numai în situaţia în care locaţiile licitate iniţial nu mai pot fi puse la dispoziţia contractantului ca urmare a executării unor lucrări de interes public.
	      19. La articolul 42, alineatele (2) și (4) vor avea următorul cuprins:
        „(2) La încheierea perioadei de valabilitate a avizului pentru publicitate temporară, în conformitate cu prevederile art.7, autoritatea administrației publice locale va atribui în continuare amplasamentul mijlocului de publicitate temporară, cu respectarea dispozițiilor legale privind atribuirea contractelor de achiziție publică, a contractelor de concesiune de lucrări publice și a contractelor de concesiune de serviciu.
............................

       (4) Schimbarea locațiilor prevăzute la alin.(3) se va face numai în situația în care locațiile atribuite inițial nu mai pot fi puse la dispoziția contractantului ca urmare a executării unor lucrări de interes public.”
	
17. La articolul 42, alineatul (2) se modifică și va avea următorul cuprins:
        „(2) La încheierea perioadei de valabilitate a avizului pentru publicitate temporară, în conformitate cu prevederile art.7, autoritatea administrației publice locale va atribui în continuare amplasamentul mijlocului de publicitate temporară, cu respectarea dispozițiilor legale privind atribuirea contractelor de achiziție publică, a contractelor de concesiune de lucrări publice și a contractelor de concesiune de servicii.
(Autor: Comisia pentru administrație publică și amenajarea teritoriului)
............................

Nemodificat

	Exprimare corectă.

	22. 
	
Art. 45 - Este interzisă amplasarea de afişe publicitare care să acopere alte afişe publicitare postate anterior, aflate în perioada de valabilitate, care fac publicitate unor evenimente/acţiuni/campanii aflate în derulare sau care urmează să se deruleze.

	        20. Articolul 45 va avea următorul cuprins:

„Art.45.- Este interzisă amplasarea de afișe publicitare prin aplicarea lor directă pe orice suprafață neamenajată în scop publicitar sau care să acopere alte afișe publicitare deja existente, postate anterior, aflate în perioada de valabilitate, care fac publicitate unor evenimente/acțiuni/campanii aflate în derulare sau care urmează să se deruleze.”

	Devine pct. 18 nemodificat.
	

	23. 
	
Art. 55 - În termen de 30 de zile de la încheierea procedurilor prevăzute la art.52, concomitent cu acţiunile prevăzute la art.54, se vor demara procedurile de licitaţie publică a amplasamentelor identificate pe domeniul public sau privat al statului ori al unităţii administrativ-teritoriale.


	        21. Articolul 55 va avea următorul cuprins:
          „Art.55.- În termen de 30 de zile de la încheierea procedurilor prevăzute la art.52, concomitent cu acțiunile prevăzute la art.54, se vor demara procedurile de achiziție publică a amplasamentelor autorizate, cu respectarea procedurilor legale privind atribuirea contractelor de achiziție publică, a contractelor de concesiune de lucrări publice și a contractelor de concesiune de servicii.”
	
Se elimină.
(Autor: Comisia pentru administrație publică și amenajarea teritoriului)
	Modificările propuse la art.55 sunt preluate în art.II la  prezenta lege. Întrucât legea se aplică pentru viitor, modificările ar apărea ca având caracter retroactiv.

	24. 
	Art.56.- (1) Mijloacele de publicitate autorizate până la data intrării în vigoare a prezentei legi pot fi menţinute pe amplasamentele autorizate până la data expirării contractelor de publicitate în curs, dar nu mai târziu de 1 octombrie 2015.
(Text OUG nr.108/2013)
	       22. La articolul 56, alineatul (1) va avea următorul cuprins:
       „Art.56.- (1) Mijloacele de publicitate autorizate pana la data intrării în vigoare a prezentei legi pot fi menținute pe amplasamentele autorizate, pâna la data expirării contractelor de publicitate în curs de derulare, dar nu mai târziu de 31 decembrie 2014. În acest sens, titularii contractelor vor fi notificați in scris, cu cel puțin 30 de zile înainte de data limită înscrisă în lege privind rezilierea contractelor de publicitate, ca urmare a efectului legii.”
	
19. La articolul 56, alineatul (1) se modifică și va avea următorul cuprins:
       „Art.56.- (1) Mijloacele de publicitate autorizate pana la data intrării în vigoare a prezentei legi pot fi menținute pe amplasamentele autorizate, pâna la data expirării contractelor de publicitate în curs de derulare, dar nu mai târziu de 1 octombrie 2015. În acest sens, titularii contractelor vor fi notificați în scris, cu cel puțin 30 de zile înainte de data limită înscrisă în lege privind rezilierea contractelor de publicitate, ca urmare a efectului legii.”
(Autor: Comisia pentru administrație publică și amenajarea teritoriului)
	Termenul propus de 31 decembrie 2014 nu poate fi păstrat deoarece până la data publicării în Monitorul Oficial a legii, va fi deja depășit, iar prevederea de a notifica cu 30 de zile mai devreme  va fi inaplicabilă.



	25. 
	
	
	
Art.II. - La data intrării în vigoare a prezentei legi se vor demara procedurile de achiziție publică a amplasamentelor autorizate, cu respectarea procedurilor legale privind atribuirea contractelor de achiziție publică, a contractelor de concesiune de lucrări publice și a contractelor de concesiune de servicii.”
(Autor: Comisia pentru administrație publică și amenajarea teritoriului)
	Prevederile art.II la  prezenta lege sunt preluate din modificările propuse la art.55. 

	26. 
	
	
	           Art.III - La data intrării în vigoare a prezentei legi, Ordonanța de urgență a Guvernului nr.108/2013 pentru prorogarea termenului prevăzut la alin.(1) al art.56 din Legea nr.185/2013 privind amplasarea şi autorizarea mijloacelor de publicitate, publicată în Monitorul Oficial al României, Partea I, nr.793 din 17 decembrie 2013, se abrogă. 
(Autor: Comisia pentru administrație publică și amenajarea teritoriului)

	Termenul ”1 octombrie 2015”  prevăzut de O.U.G. nr.108/2013 a fost preluat în prezenta lege, pe cale de consecință O.U.G. nr.108/2013 a rămas fără obiect. 

	27. 
	
	Art.II- Legea nr.185/2013 privind amplasarea și autorizarea mijloacelor de publicitate, publicată în Monitorul Oficial al României, Partea I, nr.405 din 5 iulie 2013, cu modificările ulterioare, precum și cu modificările și completările aduse prin prezenta lege se va republica în Monitorul Oficial al României, Partea I, dându-se textelor o noua numerotare.
	
Art.IV- Legea nr.185/2013 privind amplasarea și autorizarea mijloacelor de publicitate, publicată în Monitorul Oficial al României, Partea I, nr.405 din 5 iulie 2013, cu modificările ulterioare, precum și cu modificările și completările aduse prin prezenta lege se va republica în Monitorul Oficial al României, Partea I, dându-se textelor o noua numerotare.
(Autor: Comisia pentru administrație publică și amenajarea teritoriului)

